Barcelonast umbes 40 km kaugusel asuvas Montserrati kloostris, mis asub samanimelises (``Saehammaste mäeharja``) massiivis, seisab püha neitsi Maria kuju La Moreneta, tõmmunäoline madonna. See kuju on alates 1881. aastast Kataloonia pühak. Põhjapoolsel serval langeb massiiv püstloodis ligemale 1000 meetrit vastu orupõhja ja selge ilmaga võib sealt näha kuni Püreneedeni. Montserrati poistekoor, kes regulaarselt esineb ka päeval,  kuulub Euroopa parimate hulka. Külastage ka muuseumi, kus on muu hulgas välja pandud Caravaggio ja Picasso taieseid.